Glumova pieseň úplnku

zabudol som

na chuť chleba

vo vysokých horách

na kropaje lupeňov

na búrku čo trhá

vlčí mak

na dávne spojenia

v chatrčiach studených

na prahoch ktorých

zahynul dážď

na kafe

v hrnčekoch zubatých

s motívom házenek

zaliate po okraj

na dve lyžičky cukru

pre dobrých priateľov

a štamprlík do seba

aby neprišiel strach

že za oknom s muchami

pobieha smutný pán Onegin

a naše básne

naše básne

čisté a úprimné

tak ako umakart

vravia, že popolník smrti

má stále čas

na útržky ohňov

v meandroch pamäti

z falošnej ražnej

nám stúpa pot

ráno zas do piecky

priložím kamenie

a smútok uložím

do štyroch stien

Peter Jokl – Joko (Partizánske)

Zlatý Trapsavec